Ons het dit sowat 5 jaar gelede ook besoek. Kon wel opmerk dat besighede en eiendomme bietjie agteruitgegaan het sedert dan, weens ekonomiese toestande, maar dit bly 'n unieke dorpie, met 'n unieke atmosfeer, veral oor naweke. Sal graag weer wil teruggaan. Het die restaurant Abbey Rose besoek, die kos was onverbeterlik! heerlike atmosfeer! Dit is vir sulke besondere herinneringe wat 'n mens teruggaan!
Besonderse omgewing met 'n ryk geskiedenis. Begroot meer tyd om die dorp en omgewing te beleef, jy sal nie spyt wees nie.
Die droogte is die ergste wat ek nog gesien het in hierdie omgewing en veral in die Karoo Nasionale Park! Ek is mal oor die Karoo!
Dit is hartseer hoe mens nie meer gemaklik voel om in die aand rond te stap nie, veral nie met 'n doggybag in die hand nie. Die kinders het so erg kom bedel dat hulle my en my man van mekaar af geskei het soos hulle ons stoot en stamp. Dit bly steeds 'n pragtige plek met natuurskoon.
Dit is 'n dorpie wat vinnig 'n sagte plekkie in jou hart kry, en 'n plek waar jy weer sal wil gaan kuier. 'n Pragtige omgewing, vriendelike mense, silwerskoon, en die seewater se kleur is asemrowend.
Een ding wat opvallend was dat menige mense u-turns moes maak omdat hulle die plekke verby ry. St Helena Baai het 'n baie ryk geskiedenis, maar mense weet nie daarvan nie. Die "occasional" betoging i.v.m. visvangkwotas moet nie die enigste rede wees hoekom so 'n mooi plek die nuus haal nie. Paarl, Wellington en die groter Drakenstein kan gerus meer inligting kry.